Oryentasyong seksuwal

thumb|right

Ang *oryentasyong seksuwal** ay naglalarawan sa isang nagtatagal na nakagawian o padron ng pagkaakit - pangdamdamin, romantiko, seksuwal, o ilang pagsasama-sama ng mga ito - sa katumbas na kasarian, sa katulad na kasarian, sa kapwa kasarian, o wala sa anumang kasarian, at ang mga kasariang umaagapay sa kanila.  Sa pamamagitan ng kasunduan ng organisadong mga mananaliksik, ang mga pagkaakit na ito ay ginawang kabahagi sa ilalim ng heteroseksuwalidad, homoseksuwalidad, biseksuwalidad, at aseksuwalidad.  Ayon sa Amerikanong Asosasyong Pangsikolohiya, tumutukoy din ang oryentasyong seksuwal sa pandama ng "pagkakalinlanlang personal at panlipunan" ng isang tao "batay sa mga pagkaakit na iyon, mga kaasalan ng pagpapadama ng mga iyon, at kasapian sa isang pamayanan na nakikisalo sa mga ito." Ang katagang **preperensiyang seksuwal** o **kagustuhang pangkasarian** ay malakihan ang pagkakasalabat sa kamalayang pangkasarian, subalit naipagkaiba sa pananaliksik na pangsikolohiya. Ang taong kumikilala sa kanyang sarili bilang biseksuwal, bilang halimbawa, ay gusto ang isang kasarian higit sa isa. Maaari ring imungkahi ng "kagustuhang pangkasarian" ang isang antas o degri ng kusang pagpili, na pinagtatalunan batay sa pormasyong seksuwal o paghulmang pangkasarian. Walang payak na nag-iisang sanhi para sa oryentasyong seksuwal na talagang naipakita, subalit iminumungkahi ng pananaliksik na ito ay sa pamamagitan ng kumbinasyon ng mga impluhong henetiko, hormonal, at pangkapaligiran, na ang mga bagay na pambiyolohiya ay kinasasangkutan ng isang masalimuot na tugunan ng mga bagay na henetiko at ang kaagahan panahon sa loob ng kapaligiran ng bahay-bata. Ang pananaliksik sa loob ng ilang mga dekada ang nagpamalas na ang oryentasyong seksuwal ay umaabot sa kahabaan ng isang kontinuum (kabuuang walang puwang), mula sa pantangi o eksklusibong pagkaakit sa kabaligtad o katumbas na kasarian hanggang sa pantanging pagkabighani sa katulad o kaparehong kasarian. Karaniwan itong tinatalakay sa pamamagitan ng mga salitang heteroseksuwalidad, biseksuwalidad, at homoseksuwalidad. Ang mga kategoryang ito ay mga aspeto ng mas may bahid na kalikasan ng katauhang pangkasarian o identidad na seksuwal.  Bilang halimbawa, ang mga tao ay maaaring gumamit ng ibang mga kabansagan o kaya ay wala naman. 

Sa artikulong ito, ang kamalayang pangkasarian ay pangunahing iniuulat batay sa loob ng larangan ng biyolohiya at sikolohiya, kasama na ang seksolohiya.  Batay sa nabanggit na, sa payak na pananalita, ang kamalayang pangkasarian ay isang katagang nangangahulugan kung anong uri ng mga tao ang minamahal o may damdaming pangseks o romantiko ng isang tao o indibiduwal.  Ang isang tao ay maaaring umibig sa isang tao na katulad ng kanyang kasarian, sa isang taong iba ang kasarian, sa kapwa kasarian, o wala sa mga ito.

## Mga pananalitang ginagamit
Ang mga salitang pinaka ginagamit kapag tinatalakay ang oryentasyong seksuwal ng isang tao ay ang mga sumusunod:

*Heteroseksuwal (minsang tinatawag ding **tuwid*') - maaari silang maakit sa isang tao na nasa kabilang kasarian
*Homoseksuwal - maaari silang maakit sa isang tao na katulad ng kanilang kasarian
*Biseksuwal - maaari silang maakit sa kapwa kasarian (sa kabila at sa kaparehong kasarian)
*Aseksuwal - hindi sila seksuwal na naaakit kaninuman
*Panseksuwalidad  

Ang mga salitang minsan ding ginagamit kapag pinag-uusapan ang kamalayang seksuwal ng isang tao ay ang mga sumusunod:

*Transhender at transeksuwal - naniniwala ang isang tao na nasa kabilang kasarian sila sa halip na kung ano ang nasa kanilang mga katawan
*parapilya - ang tao ay nakakakuha ng kasiyahan mula sa ibang mga bagay na pangkaraniwang hindi nakikita bilang seksuwal, tinatawag na mga *fetish* (petis) o mga bagay na pinagtutuunan ng seksuwal na pagpansin
*Interseksuwal

Hindi lahat ng mga tao ang sumasang-ayon na ang ilan sa mga huling mga kataga o termino ay talagang mga kamalayang pangkasarian.  Bilang halimbawa, ang isang tao ay maaaring may petis at maaari pa ring maging isang heteroseksuwal, homoseksuwal, o biseksuwal.  Ang isang tao ay maaari ring transhender o transeksuwal at maaari pa ring mgaing isang heteroseksuwal, homoseksuwal, o kaya biseksuwal.

Maraming mga tao ang nakaranas ng diskriminasyon dahil sa kanilang oryentasyong pangkasarian.  Sa maraming mga kultura, ang mga taong bakla (homoseksuwal) o silahis (biseksuwal) ay nagiging tampulan ng tuksuhan o pagtatawa, napapatalsik mula sa trabaho, o kaya pinaghihirap ng karahasan dahil sa pagiging mga sarili nila. Sa maraming mga bansa at mga estado, mayroong mga batas laban sa gawaing pakikipagtalik sa tao na may katulad na kasarian, at ang mga tao ay maaaring maibilanggo ayon sa kung kanino sila nakipagtalik.  Sa Estados Unidos, ang mga batas na ito ay binawi o pinawalan ng bisa (sa diwa ng *repeal* sa Ingles) ng Kataas-taasang Hukuman ng Estados Unidos sa loob ng huling mga taon.

## Mga sanggunian
Kategorya:Seksuwalidad